Lav et referat af nedenstående tekst:

Tekst:
Der skal ikke sås tvivl om sikkerheden på tog, der kører med en-mandsbetjening, lyder det fra DSB, der fra starten af næste uge genindfører togførerbemanding på strækningerne Aarhus-Aalborg og Aalborg-Frederikshavn. Sammen med Dansk Jernbaneforbund har DSB mandag været ude og besigtige strækningerne, efter at lokomotivførerne onsdag i sidste uge nedlagde arbejdet og talte med store bogstaver om de sikkerhedsproblemer, de mente, der var. Det har nu ført til, at DSB igen sætter mere personale på togene. I en pressemeddelelse forklarer direktør for Operation & Strategi i DSB, Anders Egehus, at genindsættelsen af togpersonale sker, fordi det desværre ikke har været muligt at opnå enighed mellem parterne omkring procedurer. - Vi ønsker ikke, at der derved bliver sået tvivl ved enmandsbetjening helt generelt. Derfor beder vi nu en uvildig tredje part om at bidrage til arbejdet. Indtil det arbejde er på plads, vælger vi så at køre med togførerbemanding, siger han i en pressemeddelelse.

Referat:
DSB øger bemandingen, efter at have set på sikkerheden på jernbanestrækningen i Nordjylland.